SYNEX  เด้งเกือบ 3% โบรกฯชู Q3/59 กำไรนิวไฮ
SYNEX  เด้งเกือบ 3% โบรกฯชู Q3/59 กำไรนิวไฮ โดยล่าสุด ณ เวลา  10.29 น. อยู่ที่ 5.35 บาท บวก 0.15 บาท หรือ 2.88%  สูงสุด 5.40 บาท ต่ำสุด 5.35 บาท ด้วยมูลค่าซื้อขาย 2.56 พันล้านบาท
25 ต.ค. 2559

ผู้สื่อข่าวรายงานว่า ราคาหุ้นบริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา  10.29 น. อยู่ที่ 5.35 บาท บวก 0.15 บาท หรือ 2.88%  สูงสุด 5.40 บาท ต่ำสุด 5.35 บาท ด้วยมูลค่าซื้อขาย 2.56 พันล้านบาท ขณะที่ดัชนีหุ้นไทยโดยรวมบวก 0.16 %
 
บล.ทิสโก้ ระบุในบทวิเคราะห์ แนะนำซื้อ SYNEX ให้ราคาเป้าหมาย 6.30 บาท โดยคาดการณ์ว่ากำไรในไตรมาส 3/59 จะออกมาดีสุดของปีนี้ เนื่องจากเป็นช่วง High Season
นอกจากนี้ บริษัทยังมีแผนร่วมทุนกับพันธมิตรใหม่ เพื่อทำธุรกิจเช่าซื้อเกี่ยวกับอุปกรณ์ IT คาดว่าจะเห็นความชัดเจนช่วงไตรมาส 4/59 โดยขณะนี้ยังไม่ได้เปิดเผยถึงพันธมิตรใหม่ที่จะร่วมทุนด้วย อีกทั้ง SYNEX เป็นหุ้นที่มีการจ่ายปันผลที่อยู่ในเกณฑ์ที่ดี โดยมีการให้ปันผล 4% ต่อปี